Al aviesu, el tribunal avala la posición de la Conseyería Educación dando los siguientes argumentos “de derecho”:
#000001
. “(sic)...es excluida precisamente en atención a la especial configuración de dicha etapa educativa, en áreas integradas, y no en materias específicas, y sin posibilidad de establecimiento de nuevas áreas o materias optativas por parte de la Administración autonómica“. Esto ye, el tribunal preconcibe que la única manera que tien la llingua asturiana d’integrase nel currículu d’EI ye como una materia fuera de les reglamentariamente establecíes. Sicasí, los conteníos de les nuestres llingües, igual que tán integraos cualisquiera otros correspondientes a distintes categoríes de conocimientu, como son l’Inglés, les matemátiques, la música o’l dibuxu, podríen y deberíen integrase nel “área de Comunicación y representación de la realidad” ensin formar una área o materia optativa aparte. Reseñar que nin la lleid’Usu nin el nuestru Estatutu d’Autonomía pauten la optatividá de les enseñances de les nuestres llingües, sinón la so voluntariedá como única condición pa recibiles.
(sic)” ...la enseñanza infantil no forma parte de la básica y que por sus características, entre ellas la edad de los alumnos, se propone el aprendizaje de propuestas globalizadas y no materias específicas”. Vuelve a repitise l’argumentu anterior que ye la esencia del fallu en contra de la nuestra demanda y amiéstase como complementariu que la EI nun forma parte de la enseñanza básica. Entendemos que se confunde equí la terminoloxía empegando’l términu básica pa referise a que la EI ye voluntaria, non obligatoria, pero ye indiscutible que la EI forma parte de la educación básica, puesto que ye la primera etapa de la formación reglada y fundamental pa construir postreros aprendizaxes, como bien saben el 96,6 % de los padres y madres que nel Estáu español escolaricen a les sos fíes y fíos nesta etapa fundamental. Amás la Llei d’Usu nun fai nenguna clasificación de la enseñanza en básica, obligatoria o voluntaria, sinón niveles y graos y en toos ellos tien de garantizase la enseñanza del bable/asturiano. Poro, tando la EI formada por niveles o graos tien d’enseñase. Lo que nun diz ye cómo. Presuponer como fai la Conseyería y el Tribunal que tien d’impartise como una materia aparte, inintegrable nes aries curriculares establecíes, constitúi un apriorismu tramposu que val pa safase de lo mandao por una llei asturiana, pues les enseñances de les nuestes llingües son perfectamente integrables na EI cumpliendo tolos principios pedagóxicos establecíos, como lleva demostrando cuantayá el profesoráu que los lleva impartiendo nes escueles asturianes.
#000002
Tolo espuesto enantes demuestra la falta d’interés del Gobiernu d’Asturies nel avance de la normalización llingüística, tamién nes aules, faciendo rescamplar la hipocresía del PSOE cuando diz tar pola oficialidá de los nuestros idiomes y el Gobiernu d’Asturies, al través de la Conseyería d’Educación, nin siquier inclúi na etapa d’EI la enseñanza de les nuestres llingües, conociendo como conoz qu’esta etapa ye esencial nel aprendizaxe de los idiomes y, polo tanto, nel caltenimientu de los propios d’Asturies.
#000003
N’Uviéu a 1 de xunu de 2023
#000004
El proyectu de currículu d’EI incumple dafechu la nuestra llexislación autonómica.
#000005
Nel “preámbulo”, que formalmente ye onde s’especifiquen los fundamentos de fechu y de derechu, nun hai nenguna mención al artículu 4 del Estatutu d’Autonomía d’Asturies onde nel so puntu 2 faciendo refencia al asturinau “ ...promoverase’l so usu, la so difusión nos medios de comunicación y la so enseñanza...” Tampoco a la Llei d’Usu que nel so artículu 10 se dedica especialmente al currículu y obliga a grarantizar l’enseñu de les nuestres llingües de forma voluntaria :“10.1. Nel exerciciu de les sos competencies, el Principáu d’Asturies ha garantizar l’enseñu del bable/asturianu en tolos niveles y graos, respetando sicasí la voluntariedá del so aprendimientu”.
#000006
Nel so articuláu tampoco se regula nengún conteníu de les nuestres llingües nin siguier de manera equivalente a la llingua estranxera, Inglés, onde nos saberes básicos pal Segundu Ciclu refier: “– Aproximación a la lengua extranjera. Elementos para una comunicación funcional básica.”
#000007
Pal Gobiernu asturianu y les sos conseyeríes competentes en normalización llingüística y educación, los asturianos y les nuestres llingües nun tienen siquier la categoría curricular de “estranxeres” ye dicir estrañes, rares, cenciellamente son alieníxenes pues fáenles desapaecer dafechu del currículu o como muncho formen parte d’un decoráu contestual ambiental sonoru ensin mayor trescendencia educativa.
#000008
Esta ausencia curricular supón amás una ruptura drástica na transición de la llingua materno-ambiental a la institucional-escolar con bultables consecuencies negatives nel procesu de deprendimientu, nel procesu de recuperación llingüística y na falta de continuidá nos conteníos ente la etapa EI y Primaria.
#000009
Na etapa de Primaria sigue col tratamientu curricular anterior y una carga horaria marxinal, una hora y media selmanal, énte les 5 de Castellán o les 3-4 d’Inglés.
#000010
En resume: un Gobiernu que diz tar a favor de la oficialidá presenta unos currículos que paralicen l’avance hacia ella y caltién les nuestres llingües na situación de marxinalidá que vien sufriendo dende hai cuasi 40 años de gobiernos prácticmente siguíos del PSOE.
#000012
Acabar con esta situación de paralís ye urxente si nun queremos qu’esanicie’l nuestru patrimoniu llingüísticu. Magar que la oficialidá ye’l marcu xurídicu afayaízu pa recuperamos d’esi paralís, curricularmente podemos arimanos a ella.
#000013
La modificación del proyeutu de currículu d’EI pa que recueya l’enseñu de les nuestres llingües n’equidá col castellán.La modificación de los currículos de Primaria, ESO y Bachilleratu onde se recueya un tratamientu horariu, de conteníos y metodolóxicu asemeyáu al castellán.
#000014
N’Uviéu a 16 de mayu de 2022
#000015
Cola publicación de la “Ley 20/2021, de 28 de diciembre, de medidas urgentes para la reducción de la temporalidad en el empleo público” y la posterior modificación temporal del decretu d’accesu “Real Decreto 270/2022, de 12 de abril, por el que se modifica el Reglamento de ingreso, accesos y adquisición de nuevas especialidades en los cuerpos docentes”, preténdese mermar significativamente la temporalidá nel emplegu p’asina cumplir cola normativa europea, que’l Tribunal Superior de Xusticia de la Unión Europea demanda cumplan les alministraciones españoles reconociendo qu’estes lleven tiempu abusando de la contratación temporal de personal.
#000017
La nueva normativa regula qué places estabilizar (aquelles estructurales ocupaes por personal interino) y cómo acceder a elles. Ye evidente que la mayor parte de les places ocupaes por personal interino de les nuestres llingües son estructurales, pues lleven ocupándose mayoritariamente por personal interino dende hai más de 30 años. Poro, toes elles tienen de ser ufiertaes nos procesos estraordinarios d’estabilización. Éstos van ser de dos tipos: un concursu-oposición y un concursu esclusivamente de méritos, abiertos los dos a tol profesoráu. Les persones especialistes nes nuestres llingües puen participar en dambos, pero nun hai seguridá xurídica de si podrán estabilizase na so especialidá al nun tar reconocida llegalmente. De nun poder estabilizase na so especialidá veránse obligaos entós a optar a la estabilización por otra especialidá, pero sufrirán una merma del 50% na valoración de la so esperiencia docente al nun ser esta esperiencia la acumulada por exercer na mesma especialidá pola qu’opta al puestu trabayu. Esta condición de coincidencia de la esperiencia llaboral previa cola especialidá pola que se presente’l profesoráu p’algamar la máxima valoración introducióse na regulación d’accesu transitoria d’anguaño. Contrasta esta regulación con anteriores onde se valoraba por igual la esperiencia en cualisquier especialidá.
#000018
En resume, l’efectu pretendíu por tou esti despliegue llegal y reglamentariu de la merma del emplegu temporal al 8% y la estabilización de les places, que non de les persones abusaes, pue escluyir les places de les nuestres llingües y marxinar al so profesoráu obligándolo a intentar estabilizase en places onde la so esperiencia ye minusvalorada. Condergaríase asina a la eterna interinidá-temporalidá a estes especialidaes, contraviniendo lo dispuesto pola llei.
#000019
Les pruebes de certificación realícense en dellos institutos d’Enseñanza Secundaria d’Asturies y son les secretaríes d’estos centros les qu’espiden los certificaos de tener superaos los esámenes col preste de la presidencia de la comisión evaluadora. Sicasí, pa poder ser valoraos nes pruebes d’accesu a la docencia (según regula’l Real Decreto 276/2007 de 23 de febrero, por el que se aprueba el Reglamento de ingreso, accesos y adquisición de nuevas especialidades en los cuerpos docentes, nel separtáu- II formación académica- del concursu de méritos) ye menester que la certificación la espida la Conseyería d’Educación, pero col preste de la dirección d’una Escuela Oficial d’Idiomes (EOI): condición que nun cumple’l certificáu d’anguaño.
#000020
Agora tampoco son valoraes estes certificaciones nel separtáu III (otros méritos) al nun tener reconocimientu reglamentariu asturianu pa teneles en cuenta (decreto 62/2001, de 28 de junio, por el que se regulan las actuaciones relativas a formación permanente del profesorado) nos rexistros de formación permanente del profesoráu de la Conseyería Educación. Consecuencia: nun tienen nengún efectu alministrativu nin n’oposiciones nin concursos de tresllaos nin los efectos económicos correspondientes nel complementu salarial de formación permanente. Y equí sí tien Asturies competencies pal so reconocimientu. Valga como exemplu el País Valencianu onde los certificaos pa la enseñanza en valencianu, el certificáu de Mestre de valenciá o’l C2 de valenciá valórense nel separtáu III, siempre que nun fueren alegaos como requisitu pal accesu, con 1,75 ó 2 puntos, los dos últimos.
#000021
Daqué paecío asocede colos títulos d’Espertu y Especialista en llingua asturiana otorgaos pola Universidá d’Uviéu. Son dos títulos que, pola so duración, equivaldríen a los actuales títulos de máster y tendríen de ser equiparaos a los niveles avanzaos de competencia llingüística del Marcu Européu de les Llingües. Estos títulos tampoco son valoraos nel separtáu II (formación académica) de los procesos selectivos.
#000022
Magar que nel últimu congresu de la Federación Socialista Asturiana-PSOE, celebráu’l 18,19 y 20 de marzu de 2022 n’Uviéu, estes organizaciones se definieren como asturianistes, tolos fechos y circunstancies descritos enantes rescamplen el despreciu y la falta de compromisu del Gobiernu asturianu coles nuestres llingües (el gallego-asturianu nin siquier tien regulaes les sos pruebes de certificación). Demuestren tamién la falta de procuru y dilixencia de l’Alministración a la hora de dar seguridá xurídica a les sos actuaciones: nun ye de recibu crear títulos ensin cobertoria reglamentaria que garantice la so valoración.
#000023
En conclusión: el profesoráu d’Asturianu y Gallego-Asturianu vien siendo discriminao, non solo poles sos condiciones llaborales precaries (interinidá, medies xornaes, imposibilidá d’adquirir la condición de funcionariáu de carrera), sinón tamién pola falta reconocimientu de la so formación académica a tolos efectos alministrativos, pola probable imposibilidá d’estabilización de les sos places y pola obligada minusvaloración de la so esperiencia docente nos procesos estraordinarios d’estabilización llaboral.
#000024
Poro, dende SUATEA esiximos a l’Alministración asturiana:
#000025
La inclusión de les places de les especialidaes Llingua Asturiana y Gallego-Asturianu nes plantiyes orgániques y nos procesos d’estabilización llaboral.
#000026
La cobertoria normativa afayadiza pa que los títulos de Llingua asturiana daos por ella (Conseyería Educación y Universidá d’Uviéu) seyan valoraos en condiciones d’igualdá colos de les otres llingües. La valoración na formación de les llistes de personal interino de los certificaos B2, C1 y títulos d’Espertu y Especialista en llingua asturiana nel separtáu II de formación académica.Les acciones contundentes énte’l Gobiernu Estatal pa que cree o faculte a la alministración asturiana pa crear la especialidá de Llingua Asturiana y Gallego-Asturianu en condiciones d’igualdá coles otres especialidaes llingüístiques.La ufierta obligatoria de la Enseñanza de Llingua Asturiana y Gallego-Asturianu en tolos niveles educativos, incluyíes les Escueles Oficiales d’Idiomes.
#000027
N’Uviéu a 21 de marzu de 2022
#000028
Ye la Conseyería d’Educación la que convoca, ellabora, alministra, evalúa y certifica estes pruebes de competencia llingüística sometíes a la normativa europea, pero paradóxicamente los sos certificaos conviértense en papel moyao al nun poder valoralos en condiciones d’igualdá coles certificaciones d’otres llingües del Marcu Européu de les Lllingües.
#000029
En conclusión: el profesoráu d’Asturianu y Gallego-Asturianu vien siendo discriminao, non solo poles sos condiciones llaborales precaries (interinidá, medies xornaes, imposibilidá d’adquirir la condición de funcionariáu de carrera), sinón tamién pola falta reconocimientu de la so formación académica.
#000030
N’Uviéu a 30 de marzu de 2022
#000031
La reforma estatutaria emburriada poles otres trés fuercies polítiques, onde se quier afitar el derechu fundamental a emplegar les nuestres llingües autóctones cola declaración de la cooficialidá del asturianu y el gallego-asturianu ,quedó bloquiada al caltener Foro la so esixencia inamovible de que tien de recoyese, ente otres midíes fiscales l’esaniciu del impuestu socesiones.
#000032
Esta postura inmovilista de Foro rescampla la so falta de talante negociador, pues la otra parte yá cedió aceptando la propuesta de Foro d’una mayoría mui cualificada de 3/5 de la Xunta p’aprobar la posterior llei de desarrollu de la oficialidá o de normalización llingüística. Y ello magar qu’esa mayoría, según opinión de munchos xuristes, supón de fechu frenar o mermar enforma la capacidá y axilidá llexislativa de la Xunta. Pa SUATEA ,esa propuesta de Foro de 3/5 amuesa como ellos, d’aprobase la oficialidá, quieren siguir teniendo el control del so desarrollu o de frenalu lo más posible, de caltenese nel futuru próximu una representación de fuercies polítiques asemeyada a la d’anguaño.
#000033
La so postura, poro, nun ye sincera nin comprometida dafechu colos derechos llingüísticos de les y los asturianos. Paez más bien que quieren una oficialidá qu’asonsañe a la ineficaz Llei d’Usu, agora tamién defendida por PP y Ciudadanos como mal menor.
#000034
Foro emplega’l lema “Centrados en Asturias” p’amosar que ye un partíu del llamáu centru políticu y amás dándo-y un calter propiu d’asturianía. Sicasí, cola so forma d’actuar, ye dicir, colos fechos, nun demuestra congruencia con nenguna de les dos pretendíes etiquetes.
#000035
Nun demuestra asturianía, asturianidá nin muncho menos asturianismu. Asturies nun solo ye un país, un territoriu al que querer, Asturies ta integrada pola xente que s’asitia viviendo nesta tierra, y una parte d’eses persones lleva más de 40 años reclamando tener los mesmos derechos llingüísticos que les demás que conviven con elles. Ensin un compromisu firme cola oficialidá ello nun ye posible.
#000036
Tampoco ye un partíu de centru. Vienen priorizando per agora nes sos negociaciones, nidiamente, ensin ponese coloraos, los intereses monetarios d’una parte de los/les sos votantes (les/los más ricos) cuando anteponen l’esaniciu del impuestu socesiones al reconocimientu del derechu fundamental d’emplegar llibremente les nuestres llingües autóctones. Con ello lleven demostrando, va tiempu, que tán dispuestos a vender un derechu fundamental por un puñáu d’Euros.
#000037
Dende SUATEA esperamos que’l guión d’esti espagueti wester dea un valtu y Foro se dexe llevar pola dolce melodía d’Ennio Morricone, abandonaldo’l papel de villanos pa convertise nel mocín de la película defendiendo los intereses del Pueblu.
#000038
N’Uviéu a 25 de xineru de 2022
#000039
Namás la oficialidá de les llingües d’Asturies pue garantizar el so usu efectivu en tolos niveles educativos y la dignificación profesional de los docentes de les mesmes.
#000040
El próximu sábadu 16 d’ochobre, a les 12:00 hores, na estación del Norte d’Uviéu y a iniciativa de la Xunta pola Defensa de la Llingua Asturiana empecipiará la manifestación pola oficialidá del asturianu y del gallego-asturianu col envís de dexa-y bien claro a los diputaos y diputaes de la Xunta Xeneral qu’esti pueblu nun ta dispuestu a siguir aguantando la vulneración de los sos derechos.
#000041
Too paez indicar qu’hai una mayoría clara favorable a incluyir la oficilidá de les llingües d’Asturies na reforma del estatutu d’autonomía. Per años los medios y partíos de la reacción afirmaron que la demanda de la oficialidá nun yera socialmente mayoritaria porque los partíos que la llevaben nel so programa nun algamaben la mayoría parlamentaria. Cuando nes elecciones de 2019 esos partíos llegaron al 60.3% del votu popular y a 28 escaños dixeron que nun yera abondo, que la oficialidá namás sería posible d’haber consensu non solo con quien nun la quier, sinón con quien directamente quier la desapaición dafechu del nuestru idioma, del que nieguen incluso la so esistencia. Ye más, dicen incluso que d’aprobase una reforma qu’incluya la oficialidá sería una reforma ilexítima, yá que namás entienden por lexitimidá que’l conxuntu de la sociedá se someta a los sos prexuicios, imposiciones y mentires. Tán nerviosos, y nótase na campaña de llevantos y falsedaes que tán entamando dende los medios afines intentando parar lo que ye un clamor popular.
#000042
SUATEA fai un llamáu a la participación masiva esti sábadu 16, como lleva faciendo tola so historia, yá que’l nuestru ye’l sindicatu que primero y con más puxu defendió siempre la oficialidá y la dignificación de les condiciones llaborales de los docentes de l’asignatura. Llevamos cuarenta años desixendo que l’asturianu seya oficial y que tea presente nel sistema educativu al mesmu nivel que les demás llingües españoles. Ye’l primer pasu necesariu, pero non suficiente, p’algamar la necesaria normalización de los idiomes d’Asturies. La especialidá docente, la vehicularidá del idioma na escuela, la llei de normalización... serán batalles que tendremos que dar en ganando esta. Y vamos ganala.
#000043
Esti sábadu 16 d’ochobre, a llenar Uviéu.
#000044
N’Uviéu a 14 d’ochobre de 2021
#000045
Esta celebración, qu’empicipió l’añu 2001, tien como ún de los sos oxetivos promover la bayura de la diversidá llingüística d’Europa; una riqueza qu’hai que caltener y potenciar.
#000046
Polo que se refier a la enseñanza, dende la Confederación Intersindical vamos siguir trabayando pa que les llingües oficiales y les propies de los territorios que tán en procesu de normalización llingüística (catalán, euskera, gallegu, asturianu y aragonés) sían llingües vehiculares de la enseñanza y de comunicación interna y esterna, de manera que se garantice la so progresiva normalización. D’esta manera, dende la escuela podrá trabayase por una verdadera y necesaria integración y cohesión social.
#000047
Énte l’anteproyectu de Llei Audiovisual que’l Gobiernu español dio a conocer va pocos díes, aprovechamos esta xornada para reafitar la nuesa defensa de los derechos culturales y llingüísticos de les otres llingües del Estáu distintes del castellán. El redactáu actual atenta contra unu de los usos sociales más importantes d’una llingua en plenu sieglu XXI, como ye la ufierta dixital de conteníos audiovisuales, yá sía en plataformes en llinia o canales televisives.
#000048
Consideramos imprescindible que la futura Llei Audiovisual incorpore garantíes y cuotes pa les llingües de los territorios en procesu de normalización llingüística, en too aquello relacionao cola producción de conteníos, el so espardimientu y emisión. Tamién va tener qu’incluyir midíes pa ufiertar una reciprocidá comunicativa ente autonomíes que comparten llingua.
#000049
Les llingües catalana, euskera, gallega, asturiana y aragonesa son un patrimoniu cultural del Estáu español y tienen de ser oxetu d’una especial protección. Nel Día Européu de les Llingües hai que reivindicar, una vegada más, que’l pluralismu llingüístico y cultural tien que ser unu de los principios básicos de la nuesa sociedá.
#000050
El profesoráu cola certificación B2 n’asturianu presentó énte la Conseyería d’Educación solicitú d’inclusión d’esta nueva titulación nel rexistru personal de formación permanente que tien la Conseyería pa cada docente. Incluyir les nueves titulaciones nesti rexistru tien importantes efectos alministrativos: reconocimientu de méritos pa oposiciones, concursu de tresllaos y complementu salarial de formación permanente. Pero, ablucaron los/les soslicitantes al contestar la Conseyería desestimando la so pitición por carecer de la documentación requerida pola normativa vixente, a saber, un títulu oficial de les Escueles Oficiales d’Idiomes o un resguardu d’elli.
#000052
Ye la Conseyería d’Educación la que convoca, ellabora, alministra, evalúa y certifica estes pruebes de competencia llingüística sometíes a la normativa europea, pero paradóxicamente los sos certificaos conviértense en papel moyao al nun poder valoralos en condiciones d’igualdá coles certificaciones d’otres llingües del Marcu Européu. Ello rescampla’l despreciu manteníu nel tiempu col que trata l’ Alministración asturiana al interés, la ilusión y el compromisu de munches persones asturianes, tamién del profesoráu, cola llingua asturiana. Ye más, vulnera los derechos llingüísticos fundamentales recoyíos na nuestra llexislación, nos trataos internacionales y específicamente les recomendaciones de la Carta Europea de les Llingües Minoritaries. Demuestra tamién la falta de procuru y dilixencia de l’Alministración a la hora de procurar seguridá xurídica a les sos actuaciones: nun ye de recibu crear títulos ensin cobertura reglamentaria que garantice la so valoración.
#000053
Daqué paecío asocede colos títulos d’Espertu y Especialista en llingua asturiana otorgaos pola Universidá d’Uviéu. Son dos títulos que pola so duración equivaldríen a los actuales títulos de máster y que tampoco son reconocíos con esti nivel.
#000054
La cobertura normativa afayadiza pa que los títulos de Llingua asturiana daos por ella (Conseyería Educación y Universidá d’Uviéu) seyan valoraos en condiciones d’igualdá colos de les otres llingües. Creación de la especialidá de Llingua Asturiana y Gallego-Asturianu. Enseñanza de Llingua Asturiana y Gallego-Asturianu en tolos niveles educativos (Escueles Oficiales d’Idiomes tamién).
#000055
Anque l’escritu de SUATEA fue aceptáu, el Presidente de Conseyu
Escolar fizo comentarios poco agraciaos referíos al escritu, calificando’l
fechu de ser presentáu n’asturianu como una forma d’imposición.
#000057
Quiso l’azar que’l Tribunal Constitucional se pronunciare sobre’l
recursu d’inconstitucionalidá plantegáu por Vox contra’l reglamentu de la Xunta
Xeneral, onde se reconoz el derechu de toles persones al emplegu del asturianu
na cámara asturiana. La sentencia reconoz la plena constitucionalidá de la
norma y, polo tanto, el derechu a emplagar l’asturianu nes nuestres
#000058
Nel siguiente Plenu del CEPA, SUATEA esclarió que nun se pue considerar imposición l’exerciciu d’un derechu. El derechu al emplegu del asturianu va milenta años que mos lu quieren prindar acabando col feble y escasu reconocimientu llegal col que cuntamos la ciudadanía asturiano a la hora de protexer los nuestros derechos llingüísticos. Sabedores d’ello, los grupos políticos y organizaciones sociales más reaccionarios y minoritarios intenten por tolos medios acabar con ellos. Por desgracia, dalgunes de les persones integrantes de les nuestres instituciones vense contaminaes por estos discursos imperantes históricamente y agora minoritarios. Ye por ello que SUATEA, col envís de reforzar los nuestros derechos llingüísticos, d’avanzar na normalización institucional de les nuestres llingües y torgar enquivocos, va pidir que nos reglamentos de tolos órganos colexaos nos que participa (Conseyos Escolares, Xunta de Personal Docente, Comités de Salú y Seguridá Llaboral...) se reconoza esplícitamente’l derechu de cualisquier persona al usu del asturianu o’l gallego-asturianu.
#000059
La situación de precariedá cronifícase y agrávase col tiempu al nun tener esti profesoráu nenguna oportunidá d’acceder a la fixeza de los puestos nin por concursu-oposición, como forma ordinaria d’accesu, nin por estabilización por aciu d’otros procedimientos, como venimos demandando dende SUATEA pal profesoráu interino que vien enriestrando contratos añu tres añu. La falta de fixeza del personal inflúi na falta de calidá de la enseñanza al nun dotar d’estabilidá y continuidá a los programes aplicaos nos centros que se compensa, na midida de lo posible, col compromisu y l’esfuerzu del profesoráu.
#000060
Esti profesoráu ye discriminao al nun tar contemplaes les especialidaes de Llingua Asturiana y Gallego-Asturianu al mesmu nivel que les otres y colos mesmos efectos alministrativos, lo que fai urxente’l so reconocimientu.
#000061
L’estancamientu nes cifres de contratación y la precarización del emplegu son dos indicadores qu’amuesen la falta de compromisu real de la Conseyería d’Educación y el Gobiernu asturianu coles nuestres llingües, pero nun son los únicos:
#000062
La falta d’atención llingüística ye sangrante na Educación Infantil vulnerando la Llei d’Usu y el derechu del alumnáu a recibir voluntariamente estes enseñances, más entá cuando ta psicolóxicamente demostrao qu’esta etapa ye fundamental pal correctu aprendizaxe de les llingües. La perda d’alumnáu que sufre la Educación Secundaria y Bachilleratu como consecuencia de convertir la voluntariedá na elección de l’asignatura (recoyida na llei) n’optatividá (nun recoyida na llei) frente a otres atractives materies, tamién ye significativo. La ruindá de places ufiertaes na formación anicial del profesoráu na Mención del profesoráu de Primaria y Máster de Secundaria, sumen dellos más.
#000063
Comprometese coles nuestres llingües y actuar ye urxente:
#000064
Reconociendo les especialidaes d’Asturianu y Gallego-Asturianu Fixando les pantiyes al traviés de concursu-oposición y otros procedimientos. Camudando los currículos p’aumentar el tiempu de l’asignatura y la so presencia en toles etapes educatives. Esaniciando los contratos a media xornada del personal interino. Meyorando la formación del Profesoráu. Declarando la OFICIALIDÁ.
#000065
Uviéu a 21 de setiembre de 2020
#000066
El pasáu 19 avientu de 2019 representantes de la Secretaría de Llingua Asturiana de SUATEA aconceyemos col Director Xeneral de Política Llingüística, Antón García Fernández, persona na que delegó la Conseyera Berta Piñán p’atender la nuestra pitición d’entrevista personal con ella. Nesti conceyu presentémos-y les llinies básiques y urxentes d’actuación que, dende’l nuestru puntu de vista, tienen d’entamase nel próximu cursu y a lo llargo la llexislatura. Elles tán conteníes nesti documentu que tamién conoz la Conseyera Educación.
#000067
decisión de la mesa y la Presidenta torgando l’usu del asturianu a una
integrante del Gobiernu asturianu nuna comparecencia parlamentaria fai
rescamplar y amplifica los efectos del grave defeutu democráticu que supón la segregación
llingüística a la que mos vemos sometíos los ciudadanos y ciudadanes d’Asturies
cuando queremos facer efectivos los nuestros derechos llingüisticos.
#000069
Güei, 26 de setiembre, el Conseyu d’Europa entama un añu más el Día Européu
de les Llingües, que tien como oxetivos xenerales destacar la importancia del
aprendizaxe de les llingües, incrementar el plurilingüísmu y promover la
diversidá llingüística como una auténtica riqueza cultural.
#000071
Mermar unes llingües frente a otres nun ye sinón secuestrar la diversidá y
escoyer el despreciu frente a la convivencia. Ensin dulda, la diversidá de
llingües -tanto n’Europa como nel estáu español- tien de ser un patrimoniu
valoráu por toles persones ya instituciones, esaniciando toa contaminación
qu’aprobetaye’l nivel cultural y arreblague los prexuicios centralizadores que
solo valen pa dir orellando cada vez más la perrica diversidá de la que
#000073
Asina tenemos d’acoyer y celebrar los asturianos y asturianes la viniente oficialidá del asturianu y el gallego-asturianu cuando se reforme’l nuestru Estatutu d’Autonomía.
#000074
La Llei d’Usu y Promoción del Asturianu ta vieya, ta dando les últimes bocanaes depués de ser caltenida polos sucesivos gobiernos de PSOE, PP Y FORO n’estáu crioxenización a lo llargo de los sos venti años d’improductiva vida. Esti 23 de marzu cumple los años y nun atopamos nada que celebrar: nengún reglamentu la desarrolla, nun s’aplica y el so incumplimientu sistemáticu caractericen el so estáu catatónicu.
#000075
L’usu del asturianu nos medios de comunicación públicos nun llega nin a simbólicu. Les alministraciones públiques estatales nun atienen les piticiones feches n’asturianu y les d’Asturies amuésense munches veces roceanes. Les sovenciones a la industria cultural n’asturianu fueron mermando añu tres añu. Solo los distintos decretos de toponimia aprobaos-y tienen dalgo qu’agradeder, sicasí, igual qu’ella, caltiénense en neveres mui bien conservaos y nun acabamos de ver asoleyaos tolos nomes verdaderos de los nuestros pueblos nos medios de comunicación, nes carreteres, autopistes nin demás lletreros espardíos pel país.
#000076
La dotación presupuestaria pa l’aplicación de la Llei d’Usu, l’añu pasáu (2017) fue de 1,6 millones d’euros d’un presupuestu total de 4226 millones, lo que supón una ruindá del 0.0378 % del presupuestu global. Esa ruindá ye más grande si comparamos la cantidá dedicada n’Asturies a les sos llingües cola que dediquen otres comuninidaes: Galicia 5 millones, Euskadi 137, Cataluña 37, Navarra 7, Baleares 2,9, País Valenciá 15.
#000077
Tocántenes a la Educación, la situación nun ye muncho meyor:
#000078
L’alumnáu d’Educación Infantil (EI), magar ser esta una etapa crítica na tresmisión y aprendizaxe de la llingua materna o de les llingües ambientales, lleva sufriendo’l más absolutu abandonu dende los 20 años de vida que tien la Llei d’Usu. L’alministración educativa lleva esos 20 años incumpliedo los sos mandaos y namás una ínfima parte d’esti alumnáu les recibe con una ruina carga horaria (1 hora selmanal) gracies a la presión de padres y madres, y al compromisu de los equipos directivos y profesoráu. Hai unes selmanes el Conseyu Escolar d’Asturies (CEPA) aprobó un dictamen so una propuesta de decretu de primera modificación del Currículu de la segunda etapa d’Educación Infantil (EI 3 a 6 años), presentáu pol Gobiernu asturianu al CEPA por dos vegaes, empeorando na segunda y definitiva propuesta aprobada: entá ensin publicar nel BOPA. Nesta propuesta, l’Asturianu y Gallego-Asturianu entra esplícitamente, depués d’estos venti años d’”Aparheid” llingüísticu, nel currículu EI. Sicasí, el tratamientu que recibirán les nuestres llingües propies va ser más restrictivu de lo que la Llei d’Usu posibilita y, poro, enforma alloñáu del tratamientu igualitariu y equilibráu que tienen les llingües propies n’otros territorios.Tanto ye asina que la modificación estrictamente curricular afecta solo a les manifestaciones culturales asturianes, y dientro d’elles, inxértase’l conteníu relativu a la llingua asturiana de forma marxinal modificando ún de los oxetivos d’esta etapa amestándo-y lo sorrayao: “Descubrir y participar en algunas manifestaciones sociales, culturales y artísticas de su entorno desarrollando una actitud de interés y aprecio hacia el patrimonio cultural y en su caso, al patrimonio lingüístico lingüístico asturiano.”(sic). SUATEA propunxo modificar esa redacción faciendo una mención esplícita al nuestru idioma y nun fue aprobada nel CEPA.
#000079
Na primera propuesta plantegábase una implantación gradual hasta acabar nel cursu 19/20 ufiértándose a tol alumnáu d’EI, pero na segunda nun s’establez nengún calendariu y condiciónase la so implementación al paecer de la persona titular de la Conseyería Educación y saltando percima’l mandáu de la nomada llei: “Se faculta a la persona titular de la Consejería de Educación y Cultura para autorizar el calendario de implantación progresiva de la enseñanza de Lengua Asturiana en los centros docentes que impartan el segundo ciclo de Educación Infantil, atendiendo a criterios de disponibilidad y capacitación del profesorado y al criterio de suficiencia presupuestaria en el caso de los centros sostenidos con fondos públicos.”(sic). SUATEA enmendó esti artículu pidiendo la xeneralización de la ufierta nel cursu que vien (2018/19). Nun fue aceptada.
#000080
Na Educación Primaria empantánase l’acoyida y nun perpasó nunca’l 60% del alumnáu de la Pública, mientres que na Concertada y la Privada ye escasísima.
Na Educación Secundaria y FP, daes les condiciones d’optatividá nes que s’alcuentra (contraries a la llei dende’l nuestru puntu vista), el porcentaxe d’escolarización ye significativamente más pequeñu. Amás, nel Bachilleratu, dende la Implantación de la LOMCE, la so carga horaria baxó en 3 hores selmanales quedando nuna simbólica hora selmanal.
#000081
En viendo la situación indigna nel Sistema Educativu del Asturianu y el Gallego-Asturianu, la llaceriosa implicación de l’Alministración na so normalización social y la falta de respaldu llegal que protexa’l so emplegu per parte la ciudadanía, nun ye d’estrañar que los sos detractores (PP y afines a Javier Fernández) s’enfoten agora en resucitala ente l’inminente nacimientu d’una moza y gayaspera Oficialidá. Dando’l llombu a la sociedá asturiana, a la xente de pueblu y del pueblu- a lo que tanto desprecien- a ellos prestaría-yos sentenciar: “La Llei d’Usu ta muerta (pelo baxino y riéndose cómplicemente ensin que los veamos), ¡Viva la llei d’Usu! (al altu la lleva y con ella na mano). Pero como canta’l premiu Nobel: Los tiempos tán cambiando.
#000082
N’Uviéu a 21 de marzu de 2018
#000083